***МИНИСТЕРСТВО НА ЗЕМЕДЕЛИЕТО И ХРАНИТЕ – СОФИЯ***

***„СЕВЕРОИЗТОЧНО ДЪРЖАВНО ПРЕДПРИЯТИЕ” ДП***

**ТП: ДЪРЖАВНО ГОРСКО СТОПАНСТВО „ЦОНЕВО”**

..............................................................................................................

**УТВЪРДИЛ:**

**Директор на ТП ДГС ЦОНЕВО**

**/инж. С.Савов /**

ТЕХНИЧЕСКА СПЕЦИФИКАЦИЯ

ЗА ВЪЗЛАГАНЕ НА ОБЩЕСТВЕНА ПОРЪЧКА ЧРЕЗ ОТКРИТА ПРОЦЕДУРА ПО РЕДА НА ЗОП

**ПРЕДМЕТ НА ПОРЪЧКАТА:**

“Процедурата има за предмет доставка чрез покупка на семена за посев и препарати за растителна защита, за нуждите на ТП ДГС Цонево, с примерно посочване на наименованието на продукта и активните вещества съгласно техническо приложение към документацията, за следните стоки, както следва: 1.Препарат за растителна защита срещу плевели по слънчогледова култура- хербицид; 2. Доставка чрез покупка на 9 торби семена за посев от маслодаен слънчоглед, необходими за засяване на 190 дка”

***Спецификация на стоките, предмет на настоящата поръчка:***

**1. Препарат за растителна защита срещу плевели по слънчогледова култура**

Хербицид при слънчоглед с подсилено хербицидно действие за оптимален контрол на цялата плевелна асоциация от едногодишни житни и широколистни , късно поникващи /бутрак/ и коренищни /паламида, балур от коренища/ плевели /Пулсар + Стомп или еквивалентно/ , с количество от 60 л., с пределна стойност в размер на 1500 лева без ДДС. Площ за обработка – 190 дка

**2. Доставка чрез покупка на 9 торби семена за посев от маслодаен слънчоглед /** „Адажио” или еквивалентно/ с пределна стойност в размер на 2700 лв без ДДС, необходими за засяване на 190 дка.

**ИЗИСКВАНИЯ КЪМ ИЗПЪЛНЕНИЕ НА ПОРЪЧКАТА**

**2.** **Място на изпълнение на поръчката-** **ТП ДГС „Цонево“,** с.Цонево, обл.Варна, ул.”Хр.Трендафилов” №54.

**3. Срок на договора –** 30.06.2015г

**4. Условия по възлагане и отчитане на дейностите** по договора:

4.1. Възлагането на дейностите е както следва:

Доставката ще се извършва след предварителна заявка, подадена по факс или email, в срок не по- дълъг от три календарни дни, считано от датата на получаването й.

4.2. Отчитане/приемане на дейноститеще се извършва на базата на приемо-предавателен протокол и представяне на оригинална фактура , издадена от Изпълнителя

4.3.Предложената цена следва да включва всички разходи на изпълнителя, свързани с изпълнението на поръчката, включително всички разходи по доставката им франко обекта на възложителя : с.Цонево, обл.Варна, ул.”Хр.Трендафилов” №54

Срок на валидност на офертата- **90 /деветдесет/** календарни дни включително, считано от крайния срок за получаване на офертите.

**РЕКЛАМАЦИИ**

При установяване в последствие на влошени качества и негодност на стоката доставена от Изпълнителя, Възложителят си запазва правото да изисква подмяна на същата, в съответствие с условията и изискванията в документацията, подписания договор и техническата спецификация.

Изпълнителят е длъжен да подмени за своя сметка стоката, която трябва да е със същите или с по-високи параметри, качество и да е в срока на годност, при условията и сроковете на договора.

Изготвил:...................

/Тодор Динев- домакин при ТП ДГС Цонево/

Дата на предаване на Възложителя:.....................2015г